Andris Kronbergs

Andris Kronbergs (dzimis  Rīgā) ir latviešu arhitekts, agrāk mūziķis. Grupas "Menuets" izveidotājs.

 Dzīvesgājums 
Dzimis 1951. gadā Rīgā, mācījās Pumpuru vidusskolā un Jūrmalas mūzikas skolā, kur 1968. gadā izveidoja rokgrupu "Menuets".Starp mašīnām, motoriem, meitenēm Uldis Rudaks, Diena, 2014. gada 11. jūnijā 
1975. gadā absolvēja studijas Rīgas Politehniskā institūta Arhitektūras un celtniecības fakultātē. Šajā pašā gadā arī sāka darba gaitas institūtā "Pilsētprojekts", kur strādāja līdz 1985. gadam. Kopš 1978. gada ir Latvijas Arhitektu savienības biedrs. No 1985. līdz 1996. gadam bija Rīgas pilsētas galvenā arhitekta vietnieks. 
Līdztekus 1988. gadā kļuva par biroja Arhis arhitekti vadītāju. Par Latvijas Bankas Rīgas filiāles ēkas projektu saņēmis Arhitektūras gada balvu. Par starptautiskās lidostas "Rīga" rekonstrukcijas un paplašināšanas projektu saņēma 2001. gada Arhitektūras lielo gada balvu.

2009. gada 16. novembrī par lielo personīgo devumu Latvijas arhitektūras attīstībā un tās popularizēšanā ārvalstīs Andri Kronbergu iecēla par Triju Zvaigžņu ordeņa virsnieku.

 Atsauces 

Kategorija:1951. gadā dzimušie
Kategorija:Rīgā dzimušie
Kategorija:Latvijas arhitekti
[]
Kategorija:Latviešu mūziķi
Kategorija:Rīgas Tehniskās universitātes absolventi
Kategorija:Triju Zvaigžņu ordeņa virsnieki
Kategorija:Latvijas kultūras kanonā ietvertās vērtības